Vicent Mascarell: 'El trinquet va ser un projecte improvisat i faraònic dut a terme sense consens i sense seguretat jurídica ni legal'
18 maig 2018

## Vicent Mascarell: 'El trinquet va ser un projecte improvisat i faraònic dut a terme sense consens i sense seguretat jurídica ni legal'18 maig 2018Última actualització: 14 juliol 2025

![](../gestion/img/AO__8958-copia.jpg)  
  

El coordinador general d'Urbanisme, Vicent Mascarell, ha valorat aquest matí l'Auto judicial que decreta la paralització de les obres del trinquet municipal.  
  
Sobre aquest aspecte, **Vicent Mascarell** ha declarat que "a_quest govern no guanya per a ensurts en forma d'herències enverinades fruit de les males gestions del Partit Popular durant la passada legislatura_".  
  
"_El trinquet va ser un projecte improvisat i faraònic dut a terme sense consens i sense seguretat jurídica ni legal, el que ha acabat provocant la situació de la qual hui informem_" va declarar Mascarell qui va incidir que "_tots aquests aspectes provoquen que Gandia es trobe davant la possibilitat d'haver de retornar gairebé 800.000 € en ajudes a més de deixar una infraestructura inacabada en un punt estratègic de la ciutat com és el barri de Roís de Corella_".  
  
El coordinador general d'Urbanisme va informar que les obres es trobaven a poc més de 10 dies de ser finalitzades. "_És un cop a les expectatives de la ciutat provocat per la improvisació del PP_".  
  
Durant la seua intervenció Mascarell ha qüestionat quin projecte de la passada legislatura posat en marxa pel PP va ser finalitzat. "_Ací tenim la central de la policia amb múltiples deficiències, ara el trinquet paralitzat per un acte judicial, les esoletes que es van adjudicar malament. Tres anys després la ciutadania segueix pagant les Torronaes del PP, és una situació dramàtica". "Havíem fet un esforç invertint en aquesta obra per evitar perdre les ajudes que en el seu dia es van obtenir i ara estem en aquesta situació_".

[Twittear](https://twitter.com/share)